Rikunarita-ORG/Wikinium huggingface dataset:
# Sriilanka

Sriilanka kɛna ɛndɩ taa tɛtʊ natʊyʊ. Ɛjaɖɛ ɖɩnɛ ɖɩwɛna Ɛndɩ nɛ wɩsɩ ɖɩlɩyɛ taa nɛ hayʊ kɩŋ.

Pamaza Sriilanka ɛjaɖɛ ɖɩnɛ ɖɩ-walanzɩ lɛ, panaa se ɖɩ-walanzɩ talɩ 65 610 km2 nɛ ɖenɖe lɩm wɛɛ yɔ, peeɖe takɩlɩ ɖɔʊ. Ɖooo pɩnaɣ 2016 taa pakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ pana ɛyaa ɛzɩ 22 235 000 yɔ. Ɛjaɖɛ ɖɩnɛ ɖɩ-taa yee pakalɩɣ ɛyaa km2 taa kɔyɔ, panaɣ-wɛ ɛzɩ 339 yɔ. Lɛlaɣ fenaɣ naanza wiye pɩnaɣ 1948 kɛ ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ nɛ ɖɩpɩsa ɛjaɖɛ siŋŋŋ nɖɩ payaɣ-ɖɩ camɩyɛ se Srilanka tɛtʊ ɛjaɖɛ lɛ, pɩɩkɛ agoza fenaɣ 22 pɩnaɣ 1972. Payaɣ Sriilanka ɛjaɖɛ ñʊʊdʊ kɩfalʊ se Maithripala Sirisena nɛ ɛ-tɛ komina yɔɔ cɔnayʊ se Ranil Wickremesinghe.

Kʊnʊmɩŋ weyi pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ɩnʊʊ lɛ siŋgaalɛɛ, taamʊʊli nɛ aŋgilisi. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Sriijavawardenapura nɛ ndʊ tɩkɩla walanzɩ yɔ ndʊ lɛ Kolomko. Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +94 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ. Liidiye nɖɩ pɔtɔkɩ-ɖɩ peeɖe yɔ payaɣ-ɖɩ se Ruupii sriilankɛɛzɩ. Ɛsɔ sɛtʊ aŋgba wena awɛ peeɖe yɔ anaa yɔ: Puudizimi, Ɛnduyizimi, Malɩŋ, Krɩstʊ mba nɛ Protɛsɩtaŋ.
# Hasɩyaɖɛ fenaɣ

**Hasɩyaɖɛ fenaɣ** kɛ fenaɣ lʋbɛ ñɩŋa pɩnaɣ taa. Kɛkɛ Mɩsɩkʋm fenaɣ ɛsɩntaa nɛ Kɩyɛɛna fenaɣ wayɩ.

Fenaɣ ŋga ka-taa kɛ kabɩyɛ mba yakɩ hasɩ mbʋ pʋyɔɔ yɔ pɩkɛna kɩjɛyʋ kɛ ɛvalʋ se ɛkʋ haɣ pʋcɔ ɛlʋ.
# Tɔm susuu

Bellows Falls Barn - panoramio
Tɔm susuu kɛna ɛyaa sakɩyɛ yaa samaɣ sɔsaɣ nakɛyɛ tɔm heyuu. Pɩkɛna pɩyʋ keem tɩlɩʋ. Yee nabʋyʋ yaa natʋyʋ ɛwɛ size samaɣ ɛnɩɩ kɔyɔ, pʋwɛ size posusi kususu nɛ tɔm ndʋ tɩtalɩ paa weyi. Paasusuu tɔm ɛyʋ kʋɖʋm yaa nɔɔyʋ ɖeke.

Brading car park advertising
Tɔm kususutu tɛkɛna mɛsaɣ tɛɛ n̄ɩndʋ. Tɔm kususutu natʋyʋ kɔyɔ : ɖikpaɣ ɛzɩ-ɩ tɔɔnaɣ kɩfalaɣ nakɛyɛ tɔɔʋʋ taa kɛ mbʋ yɔ, nɛ wondu kɩfatʋ natʋyʋ tʋmɩyɛ labɩnaʋ kɛ mbɩ yɔ ɖɔɖɔ. Pɩtasɩna pɩɖeke, ɛlɛ caca tɔʋ nɛ lɩzʋʋ yaa takayɩsɩ ɖʋzʋʋ hɔɔlʋʋ taa ɖɔɖɔ kɛ mbʋ yɔ.

Posusuu tɔm ɖɔɖɔ nɛ pasɩɩzɩna samaɣ yaa ɛyaa ɖɔɖɔ size pataatɔɔ tɔɔnaɣ kɩdɛkɛdaɣ nakɛyɛ yaa kɔyɛ nɖɩ ɖɩkʋʋ yɔ ɖɩ-tɔm natʋyʋ. Ɖɩkpaɣ ɛzɩ tɔsʋʋ nʋmɔʋ taa ɖɔɖɔ mbɩ yɔɔ yɔ, ɖɩtɩlɩʋ size posusuu samaɣ nɛ katɩlɩ pazɩ pazɩ tɔsʋ. Posusuu samaɣ nɛ katɩlɩ kɛɛkɩŋ taa wondu naa kɩpama mba palɩza yɔ.

Back End of a Bus... (36464887501)
Tɔm kususutu taa patɩlɩʋ tʋma sɔsɔna sɔsɔna wena a-wɛ hɔɔlɩŋ ndɩ ndɩ taa yɔ a-lona nɛ a-hɩla. Pɩzɩʋna nɛ patɩlɩ ɖɔɖɔ wondu ndɩ ndɩ ɖɩpɛdɩyɛ lona. Ɖɩkpaɣ ɖɔɖɔ ɛzɩ, lɔɔɖa yaa ɛsɔdaa lɔɔɖaa kɛ mbɩ yɔ, ɖɩnaɣ size posusuu lɛɣ yaɖaa tɩlɩʋ lɔɔɖaa masɩ kɩpanzɩ.